సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పేరు సెంటిమెంట్ క‌లిసివ‌స్తుందా?
శివ‌మ్ ఫ‌లితాన్ని దృష్టిలో పెట్టుకుని రామ్ అండ్ కో సినిమా విష‌యంతో ప‌లు జాగ్ర‌త్త చ‌ర్య‌లు చేప‌ట్టారు.
| Updated:
Dec 7, 2015, 11:21AM IST
శివ‌మ్ త‌ర్వాత రామ్ క‌థానాయ‌కుడిగా న‌టిస్తున్న చిత్రం నేను శైల‌జ‌ . సెకండ్ హ్యాండ్ ఫేమ్ కిషోర్ తిరుమ‌ల ద‌ర్శ‌క‌త్వం వ‌హిస్తున్న ఈ చిత్రాన్ని స్ర‌వంతి ర‌వికిషోర్ నిర్మిస్తున్నారు. తొలుత ఈ చిత్రానికి హ‌రిక‌థ అనే పేరు పెట్టారు. అయితే శివ‌మ్ ఫ‌లితాన్ని దృష్టిలో పెట్టుకుని రామ్ అండ్ కో సినిమా విష‌యంతో ప‌లు జాగ్ర‌త్త చ‌ర్య‌లు చేప‌ట్టారు. అందులో భాగంగానే ఈ సినిమా పేరును మార్చిన‌ట్లు స‌మాచారం. హ‌రిక‌థ స్థానంలో నేను శైల‌జ అనే క్లాస్ టైటిల్‌ను నిర్ణ‌యించారు.అలాగే చిత్రంలోని కొన్ని యాక్ష‌న్ సీక్వెన్స్‌ను రీషూట్ చేసిన‌ట్లు తెలిసింది. హీరోయిన్ పేరుతో ప్రేక్ష‌కుల ముందుకొస్తున్న రామ్ తొలి చిత్ర‌మిదే కావ‌డం విశేషం. వైజాగ్‌ నేప‌థ్యంలో సాగే ఈ ప్రేమ‌క‌థా చిత్రంలో రామ్ డీజేగా క‌నిపించ‌నున్నార‌ట‌. అత‌డికి జోడీగా కీర్తి సురేష్ క‌థానాయిక‌గా న‌టిస్తోంది. ఈ సినిమా చిత్రీక‌ర‌ణ పూర్త‌యింద‌ని, ప్ర‌స్తుతం రీరికార్డింగ్ కార్య‌క్ర‌మాలు జ‌రుపుతున్న‌ట్లు రామ్ చెప్పారు. ఈ నెల 12న గీతాల్ని, జ‌న‌వ‌రి 1న చిత్రాన్ని విడుద‌ల చేయ‌నున్నారు. వ‌చ్చే ఏడాది తొలుత ప్రేక్ష‌కుల ముందుకురానున్న సినిమాగా నేను శైల‌జ నిల‌వ‌నుంది. గ‌త కొంత‌కాలంగా స‌రైన హిట్ లేక‌పోవ‌డంతో రామ్ ఈ సినిమాపై భారీ ఆశ‌ల‌ను పెట్టుకున్నారు. ఈ సినిమాతో త‌న మార్కెట్‌ను నిల‌బెట్టుకోవాల‌ని ఆశ‌ప‌డుతున్నారు. పేరు మార్పు రామ్‌కు ఏ మేర‌కు క‌లిసివ‌స్తుందో చూడాలి.